Tasensegmit-a tbedd ɣef yirem  Iswi , ihi ad d-nini d akken iswi d agemmuḍ-nni ara d-yebnu umdan deg tazwara, syin akin ad yeḍfer kra n ubrid akken ad yaweḍ ɣur-s deg taggara n ymahil-is. Mi ara nessekcem tanakti-a n yiswi deg taɣult n uselmed ad t-id-naf ddaw n uzwel  tasensegmit s yiswiyen, ihi taneggarut-a d tarrayt i d-ibanen deg yiseggasen n 60 deg tmurt n Marikan tcud ɣer wannar n tdamsa, telḥa-d ula ɣer taɣult n uselmed , deg-s tiklti n temsirt ad tili almend n yiswiyen uɣur yebɣa ad yessaweḍ uselmad deg ulmud.